ปจด. มาทุกเดือนทุกวันเลยค่ะ ในช่วง2เดือนปจด. หยุดไหลแค่1-2 วันเอง มีอาการปวดล้าหลังมาก ต้องทำยังไงดีคะ
สวัสดีค่ะ ผลข้างียงของยาฝังคุมกำเนิดนั้น ที่พบบ่อยคือ ทำให้มีเลือดออกแบบกะปริดกะปรอย มาบ้างไม่มาบ้าง หรืออาจทำให้มีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้ว หรือในบางรายอาจทำให้ประจำเดือนขาดหายไปได้ดังนั้น การมีเลือดออกตลอด 2 เดือนดังกล่าว น่าจะเกิดจากผลข้างียงของยาฝังคุมกำเนิดได้ อย่างไรก็ตาม หากเลือดยังคงออกมาต่อเนื่องอีกเรื่อยๆ อาจส่งผลทำให้เกิดภาวะโลหิตจางได้ แนะนำควรไปพบสูติ-นรีแพทย์ เพื่อพิจารณาทานยาฮอร์โมนเอสโตรเจนเสริม หรืออาจให้ทานยาหยุดการไหลของเลือด เช่น tranexamic acid (กรดทรานเอกซามิก) เป็นต้นสำหรับอาการปวดหลัง ไม่น่าเกิดจากผลข้างียงของยาฝัง แต่น่าจะเกิดจากสาเหตุอื่นๆ ที่พบบ่อยคือ การบาดเจ็บของกล้ามเนื้อหลังจากการทำงานมากเกินไป ซึ่งการดูแลตนเองได้แก่ การหลีกเลี่ยงกิจกรรม หรือท่าทางที่ส่งผลให้เกิดการบาดเจ็บต่อกล้ามเนื้อบริเวณเอวและสะโพก เช่น การยกของหนัก การใส่รองเท้าส้นสูง และทำงานที่ต้องก้มๆ เงยๆ ใช้การประคบอุ่นบริเวณที่ปวด ทายาบรรเทาอาการปวดเมื่อย หากปวดมากอาจทานยาแก้ปวดลดลดอักเสบ เช่น ไดโคลฟีแนค (diclofenac), ไพรอกซิแคม (piroxicam) เป็นต้น ร่วมกับยาคลายกล้ามเนื้อ หากอาการไม่ทุเลา ก็ควรไปพบแพทย์ค่ะ